Վլադիմիր Նաումով (կինոռեժիսոր)

**Վլադիմիր Նաումովիչ Նաումով** (, ), խորհրդային և ռուս կինոռեժիսոր, սցենարիստ, դերասան, պրոդյուսեր և մանկավարժ: 1983 թվականին դարձել է ԽՍՀՄ ժողովրդական արտիստ:

Նա Սերգեյ Փարաջանովի դասընկերն էր խորհրդային կինոդպրոցում: 1977 թվականին եղել է Մոսկվայի 10-րդ միջազգային կինոփառատոնի ժյուրիի անդամ: Նրա 1981 թվականի «Թեհրան-43» ֆիլմը  Մոսկվայի 12-րդ  միջազգային կինոփառատոնում արժանացել է Ոսկե մրցանակի:

## Կյանք և կարիերա
Նաումովը՝ կինոօպերատոր Նաում Նաումով-Ստրաժի որդին, 1947-1951 թվականներին սովորել է Իգոր Սավչենկոյի մոտ Մոսկվայի Գերասիմովի անվան կինեմատոգրաֆիայի համառուսական պետական ինստիտուտում (ՎԳԻԿ) և աշխատել է որպես նրա օգնականներից մեկը «Տարաս Շևչենկո» (1951) կենսագրական ֆիլմի վրա, որն ավարտել է իր դասընկեր Ալեքսանդր Ալովի հետ՝ Սավչենկոյի հանկարծակի մահից հետո: Այդ դեբյուտի հաջողությունից հետո Ալովը և Նաումովը սկսեցին ֆիլմեր նկարահանել Կիևի կինոստուդիայում՝ որպես թիմ «Ալով և Նաումով» անունով:

1983 թվականից հետո, երբ Ալովը մահացավ, Նաումովն ինքնուրույն նկարահանեց մի քանի ֆիլմ: Նրա առաջին ֆիլմը «Ընտրություն»-ն էր (1987թ): 1989 թվականին Նաումովն ավարտեց «Օրենք» ֆիլմը՝ հիմնված մի սցենարի վրա, որն արգելված էր ավելի քան 20 տարի առաջ: Այդ ֆիլմը և «Տասը տարի առանց նամակագրության թույլտվության» (1990թ) անդրադառնում են երկրի ստալինյան անցյալին: 1994 թվականի «Սպիտակ խնջույք» դրամայի սցենարը, որտեղ իր վերջին դերն է խաղացել Ինոկենտի Սմոկտունովսկին, Նաումովի և հայտնի իտալացի սցենարիստ Տոնինո Գուեռայի համագործակցության արդյունք էր: Գուեռայի հետ մեկ այլ նախագիծ՝ «Նարդոյի գաղտնիքը» ֆիլմը(1997/99թթ), գտնվում էր անվերջ ֆինանսական դժվարությունների մեջ և անցավ մի քանի փուլ, մինչև վերջապես 2001 թվականին թողարկվեց որպես «Ժամացույց առանց սլաքների» անվան ներքո: Ինչպես Նաումովի 1990-ականների մյուս ֆիլմերը, այն լրջորեն տուժեց Ռուսաստանի կինոարդյունաբերության ճգնաժամից և բավականին քիչ դիտումներ ունեցավ:

Նաումովը դասավանդում էր ՎԳԻԿ-ում 1980 թվականից, իսկ 1986 թվականին ստացավ պրոֆեսորի կոչում: 2000 թվականին նա սկսեց դասավանդել Մոսկվայի Նատալյա Նեստերովայի անվան մասնավոր համալսարանում:

Վլադիմիր Նաումովը մահացել է 2021 թվականի նոյեմբերի 29-ին, 93 տարեկան հասակում։

## Ֆիլմագրություն
:*Նշում. մինչև 1987 թվականը բոլոր ֆիլմերը նկարահանվել են Ալեքսանդր Ալովի հետ*

* «Տարաս Շևչենկո» (1951թ)
* «Անհանգիստ երիտասարդություն» (1954թ)
* «Պավել Կորչագին» (1957թ)
* «Քամի» (1959թ)
* «Խաղաղություն ներս եկողին» (1961թ)
* «Մետաղադրամ» (1965թ)
* «Տգեղ պատմություն» (1966թ)
* «Թռիչք» (1970թ)
* «Լեգենդ Թիլի մասին» (1976թ)
* «Թեհրան-43» (1981թ)
* «Ափ» (1984թ)
* «Ընտրություն» (1987թ)
* «Օրենք» (1989թ)
* «Տասը տարի առանց նամակագրության իրավունքի» (1990թ)
* «Սպիտակ խնջույք» (1994թ)
* «Նարդոյի գաղտնիքը» (1999թ)
* «Ժամացույց առանց սլաքների» (2001թ)
* «Ջոկոնդան ասֆալտի վրա» (2007թ)

## Ծանոթագրություններ

## Արտաքին հղումներ
*

Կատեգորիա:ԽՍՀՄ Պետական մրցանակի դափնեկիրներ
Կատեգորիա:ԽՍՀՄ ժողովրդական արտիստներ
Կատեգորիա:Խորհրդային կինոռեժիսորներ
Կատեգորիա:Խորհրդային սցենարիստներ
Կատեգորիա:Կինոռեժիսորներ
Կատեգորիա:Պատվո շքանշանի ասպետներ (ԽՍՀՄ)
Կատեգորիա:Ռուս կինոռեժիսորներ
Կատեգորիա:Ռուս սցենարիստներ
Կատեգորիա:ՎԳԻԿ-ի շրջանավարտներ
Կատեգորիա:ՎՀ/թեմա 3
Կատեգորիա:Ռուսաստանի կինեմատոգրաֆիական արվեստների և գիտության ազգային ակադեմիայի ակադեմիկոսներ
Կատեգորիա:Նովոդևիչյան գերեզմանատանը թաղվածներ
Կատեգորիա:Ռուսաստանի գեղարվեստի ակադեմիայի պատվավոր անդամներ
Կատեգորիա:Ռուս դերասաններ
Կատեգորիա:ԽՍՀՄ կինեմատոգրաֆիստների միության անդամներ
Կատեգորիա:Խորհրդային թատերական մանկավարժներ
Կատեգորիա:Ռուս ռեժիսորներ
Կատեգորիա:Ռուս պրոդյուսերներ
Կատեգորիա:Խորհրդային պրոֆեսորներ
Կատեգորիա:Երկարակյացներ